Държавен вестник, бр. 51, 2020 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  51
4. от клиента се изисква информация по 
отношение на допустимия размер на загубите 
за определен период;
5. от клиента се изисква информация по 
отношение на способността му да понася риск.
Чл. 80. Инвестиционният посредник приема 
механизми, с които да се ограничи рискът 
клиентите да надценят своите знания и опит.
Чл. 81. (1) Инвестиционният посредник 
приема и прилага процедури за извършване 
на оценката за уместност, с които определя:
1. каква част от събраната информация за 
клиента се актуализира и с каква честота;
2. начина, по който се извършва актуали-
зацията на информацията за клиента;
3. какви действия се предприемат от 
инвестиционния посредник, когато получи 
допълнителна или актуална информация 
или когато клиентът не предостави исканата 
информация;
4. механизми за насърчаване на клиента 
да предостави актуална информация при на-
стъпили значителни промени.
(2) Инвестиционният посредник извършва 
редовен преглед на информацията за клиента, 
за да се увери, че тя не е станала неактуална, 
неточна или непълна.
(3) Честотата на актуализация на инфор-
мацията за клиента може да зависи, но не 
само, от рисковия профил на клиента, вида 
на финансовите инструменти и значими за 
клиента събития.
Чл. 82. Инвестиционният посредник уве-
домява клиента, когато предоставената от 
клиента допълнителна информация води до 
промяна в профила му, независимо дали про-
филът става по-рисков, или по-консервативен.
Чл. 83. Инвестиционният посредник приема 
и прилага политика, с която определя:
1. как се извършва оценката за уместност, 
когато клиентът е юридическо лице;
2. процедурата и критериите, които се 
спазват с оглед изискванията за уместност 
на ЗПФИ и приложимото законодателство 
на Европейския съюз;
3. начините за уведомяване на клиента 
относно извършването на оценката за умест­
ност, възможното въздействие, което тя би 
могла да има за него, както и кой ще бъде 
подложен на оценка за уместност.
Чл. 84. (1) Инвестиционният посредник 
прилага политики и процедури за разбиране на 
характеристиките, естеството и особеностите 
на инвестиционните продукти, които позво-
ляват да препоръча подходящи инвестиции 
или да инвестира в подходящи продукти от 
името на клиента.
(2) Инвестиционният посредник отчита 
нивото на сложност на продуктите, като 
взема предвид информацията за знанията и 
опита на клиента.
(3) Инвестиционният посредник приема и 
прилага процедури, за да гарантира, че ин-
формацията, която използва за разбирането и 
правилното класифициране на включените в 
предложението му инвестиционни продукти, е 
надеждна, точна, последователна и актуална.
(4) Инвестиционният посредник преглежда 
информацията по ал. 3 и съответно отразява 
настъпилите промени, които биха могли да 
повлияят върху класифицирането на инвес-
тиционния продукт.
Чл. 85. (1) Инвестиционният посредник 
приема и прилага политики и процедури, 
които гарантират, че взема предвид:
1. цялата налична информация за клиен-
та, която е необходима, за да се оцени дали 
инвестицията е подходяща, включително те-
кущия инвестиционен портфейл на клиента 
и разпределението на активите в портфейла;
2. всички съществени характеристики на 
инвестициите, установени при оценката за 
уместност, включително всички съответни 
рискове и преки или непреки разходи на 
клиента.
(2) Инвестиционният посредник приема 
и прилага политики и процедури, които га-
рантират, че при предоставяне на услуги по 
чл. 6, ал. 2, т. 4 и 5 от ЗПФИ:
1. се предвижда диверсификация на риска;
2. клиентът разбира в достатъчна степен 
връзката между риска и възвръщаемостта;
3. финансовото състояние на клиента 
позволява финансиране на инвестициите и 
клиентът може да поеме евентуални загуби 
в резултат на инвестициите;
4. когато е включен неликвиден продукт, 
се взема предвид продължителността на пе-
риода, през който клиентът възнамерява да 
държи инвестицията;
5. евентуалните конфликти на интереси 
няма да засегнат по отрицателен начин ка-
чеството на оценката за уместност.
(3) Политиките и процедурите по ал. 1 
предвиждат и мерки, които да гарантират 
ефективното идентифициране, контрола и 
смекчаването на концентрацията на инвес-
тиции в един емитент или емитенти, които 
са част от една и съща група, по отношение 
на кредитния риск.
Чл. 86. (1) Инвестиционен посредник, който 
използва информационни системи в процеса 
на извършване на оценка за уместност, раз-
полага с подходящи системи и механизми за 
контрол, за да гарантира, че информационните 
системи са подходящи и водят до задоволи-
телни резултати.
(2) Информационните системи по ал. 1 се 
разработват така, че да се отчитат значимите 
характеристики на всеки клиент или на всеки 
инвестиционен продукт.